রামগতি দত্তরায় কবিতা মিলনসাগর Ramgati Datta Roy Poetry MILANSAGAR
কবি রামগতি দত্ত রায় - ত্রিপুরা জেলার অন্তঃর্গত কুণ্ডা গ্রামের নিবাসী ছিলেন। সময়ের নিরিথে এই
কবিতাটি যখন রচনা করা হয় তখন ঈশ্বরচন্দ্র বিদ্যাসাগরের বয়স ১৭ এবং বঙ্কিমচন্দ্র চট্টোপাধ্যায়ের বয়স
মাত্র এক বছর! তাই কবির জন্মকাল অন্তত উনিশ শতকের প্রথম দিকে। অষ্টাদশ শতকের শেষার্ধ হলেও
আশ্চর্য হবো না।
কবিতাটি তোলার মূল কারণ হলো তত্কালীন বাংলার সমাজে গৃহদ্বারে আসা অতিথিকে নিয়ে যে চিন্তা ছিল
তার একটি দৃষ্টান্ত আমরা এখানে দেখতে পাই।
রামানন্দ চট্টোপাধ্যায় সম্পাদিত, প্রবাসী পত্রিকার আষাঢ় ১৩২১ ( জুন ১৯১৪ ) সংখ্যায়, শশিভূষণ দত্তর
“সেকেলে দুইটি কবিতা” নামক রচনা থেকে এই কবি ও তাঁর লেখা এই একটি কবিতা পেয়েছি। প্রবন্ধটি
থেকে এই কবিতা সংক্রান্ত লেখাটি আমরা হুবহু নীচে তুলে দিলাম . . .
প্রবন্ধকার শশিভূষণ দত্ত লিখেছেন . . . “এই কবিতাটিতে তাত্কালিক সমাজের বঙ্গবধুর চিত্র ও অতিথি-
সেবার আগ্রহের ভাব ফুটিয়া উঠিয়াছে। উক্ত কবিতা ত্রিপুরা জিলার অন্তঃর্গত কুণ্ডা-গ্রাম-নিবাসী স্বর্গীয়
রামগতি দত্ত রায় কর্ত্তৃক ১২৪৪ বাং রচিত। তাহার তুলট কাগজে লিখিত "নল-দময়ন্তী" নামক প্রায় ২০০ শত
পৃষ্ঠার পদ্যময় একখানা পুথিও আমাদের হস্তগত হইয়াছিল। কিন্তু দুঃখের বিষয় তাহা একেবারে কীটদষ্ট হই
(----আমাদের প্রাপ্ত পাতাটিএ কীটদষ্ট বলে লেখা পড়া যাচ্ছে না---)গিয়াছে। খুব প্রাচীন লে(----আমাদের প্রাপ্ত
পাতাটি কীটদষ্ট বলে লেখা পড়া যাচ্ছে না---)থা মেয়েদের নিকট হইতে সংগ্রহ করিয়া তাহা পদ্যে পাঁচালী
প্রস্তুত করিয়া দিতেন। এখনও আমাদের গৃহে তাঁহার স্বহস্তে লিখিত "কর্ম্মেপুরুষ" ব্রতকথার পাঁচালী এক খণ্ড
রহিয়াছে।”
আজ থেকে ২০০ বছর আগের কবিতা ও কবির কথা মিলনসাগরে তুলে আগামী প্রজন্মের কাছে পৌঁছে দিতে
পারলে এই প্রচেষ্টার সার্থকতা।
এই লেখাটি থেকেই আমরা জানতে পারছি যে কবি রামগতি দত্ত রায়ের অন্যান্য রচনার মধ্যে রয়েছে "নল-
দময়ন্তি" কাব্য যা নষ্ট হয়ে গিয়েছে এবং "কর্ম্মেপুরুষ" ব্রতকথা।
তাঁর সম্বন্ধে এর বেশী আমাদের কাছে আর কোনো তথ্য নেই। কেউ আমাদের যদি একটি ছবি ও কবি
সম্বন্ধে আরও তথ্য পাঠান তাহলে আমরা কতজ্ঞতাস্বরূপ এখানে প্রেরকের নাম উল্লেখ করবো।
আমরা মিলনসাগরে  কবি গণসঙ্গীতকার সত্যেন রায়ের গণসঙ্গীত ও কবিতা তুলে আগামী প্রজন্মের কাছে
পৌঁছে দিতে পারলে এই প্রচেষ্টাকে সার্থক বলে মনে করবো।
উত্স - রামানন্দ চট্টোপাধ্যায় সম্পাদিত, প্রবাসী পত্রিকার আষাঢ় ১৩২১ ( জুন ১৯১৪ ) সংখ্যায়,
.            শশিভূষণ দত্তর “সেকেলে দুইটি কবিতা” নামক রচনা থেকে নেওয়া।
কবি রামগতি দত্ত রায়-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ১৮.৭.২০১৬
...